ولیم فوسٹر (مؤرخ)

ولیم فوسٹر (پیدائش:1863ء– وفات: 1951ء) دفتر ہند میں رجسٹرار اور نگرانِ اعلیٰ تھے۔ 1913ء میں برطانوی حکومت نے آرڈر آف دی انڈین ایمپائر  کے تمغے سے فائز کیا۔  1925ء میں برطانوی نائٹ کا خطاب حاصل کیا۔ بحیثیتِ مؤرخ اُن کی ایسٹ انڈیا کمپنی پر تصنیفات مشہور ہیں۔

تصانیف 
 Letters Received By The East India Company 
اِس کتاب میں اُن تمام خطوط کا تذکرہ مفصل کیا گیا جو ایسٹ انڈیا کمپنی کو ہندوستان کی بیشتر ریاستوں سے موصول ہوتے رہے۔ یہ کتاب 1897ء میں شائع ہوئی اور ولیم فوسٹر کی ہندوستان پر ایسٹ انڈیا کمپنی کے لیے یہ کتاب بطور حوالہ مستعمل ہے۔
 The English factories in India, 1618-1669 
اِس کتاب میں ہندوستان میں نووارد سیاحوں کی مختصر تصانیف کو جمع کر لیا گیا ہے جو 1618ء سے 1669ء کے وسطی زمانہ میں ہندوستان وارد ہوئے۔ یہ کتاب 13 جلدوں میں 1911ء میں شائع ہوئی۔
 A guide to the India Office records, 1600-1858
 دفتر ہند میں موجود کتب اور مسودات کی رہنمائی کے لیے یہ کتاب تصنیف کی گئی جو 1919ء میں شائع ہوئی۔ اِس کتاب میں 1600ء سے 1858ء کے ہندوستانی اور برطانوی مسودات کی رہنمائی مختصراً کی گئی ہے۔
 Early travels in India, 1583-1619 اِس کتاب میں 1583ء سے 1619ء تک ہندوستان میں وارد ہونے والے ابتدائی سیاحوں کا تذکرہ مفصل کیا گیا ہے۔ یہ کتاب 1921ء میں شائع ہوئی۔
 Winter, Edward
 یہ 63 مقالات کا ایک کثیر مجموعہ  ہے جو ایک قومی برطانوی لغت انسائیکلوپیڈیا کے لیے تحریر کیے گئے۔ اِن کا زمانہ تحریر 1885ء سے 1900ء تک کا ہے۔
1863ء کی پیدائشیں
1951ء کی وفیات
تاریخ نگار شخصیات
نائٹس بیچلر
جامعہ لندن کے فضلا